TOA ควักเงิน 122 ลบ.ลงทุนธุรกิจนำเข้า-ขายกระเบื้อง
TOA ควักเงิน 122 ลบ.ลงทุนธุรกิจนำเข้า-ขายกระเบื้อง
15 ก.พ. 2564

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ขอแจ้งให้ทราบว่า โดยมติของที่ประชุมคณะกรรมการบริษัทอนุมัติให้บริษัท เมกา เพ้นท์ แอนด์ โฮม จำกัด หรือ MGPH ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 100 เข้าลงทุนในบริษัทที่ประกอบกิจการนำเข้า และ จำหน่ายผลิตภัณฑ์กระเบื้องจำนวนสองบริษัท ได้แก่ บริษัท ภชา เอ็นเตอร์ไพรส์ จำกัด หรือ PCE และบริษัท ภาวตรี อินเตอร์เทรด จำกัด หรือ PWT ในสัดส่วนร้อยละ 52 ของหุ้นที่ออกจำหน่ายแล้วทั้งหมดของบริษัท
โดยมีมูลค่าลงทุน 122,070,000 บาท โดยแบ่งออกเป็น  89,884,340 บาท สำหรับการซื้อหุ้นใน PCE และ 32,185,660 บาท สำหรับการซื้อหุ้นใน PWT